Bihar Board Time Table: बिहार बोर्ड ने मैट्रिक और इंटर की परीक्षाओं के लिए जारी की डेट शीट, ऐसे करें चेक  
बिहार बोर्ड ने 10वीं और 12वीं परीक्षाओं के लिए डेट शीट जारी कर दी है
सबसे पहले प्रैक्ट‍िकल परीक्षा होगी जो कि जनवरी में आयोज‍ित की जाएगी
इस बार डेट शीट जल्‍दी जारी कर दी गई है
बोर्ड (Bihar Board) से मिली जानकारी के मुताबिक लिखित परीक्षा से पहले जनवरी महीने में छात्रों की प्रैक्टिकल परीक्षा ली जाएगी. 12वीं कक्षा के प्रैक्टिकल जहां जनवरी 10 से 21 तारीख तक लिए जाएंगे वहीं, 10वीं कक्षा की प्रैक्टिकल परीक्षा 17 से 24 जनवरी के बीच आयोजित की जाएगी. गौरतलब है कि इस साल बिहार बोर्ड परीक्षा का आयोजन जल्दी कर रहा है. पिछले अकादमिक साल में परीक्षा का आयोजन कुछ देरी से हुआ था.
बोर्ड के अध्यक्ष आनंद किशोर ने बयान जारी कर आश्वस्त किया है कि बोर्ड ने निष्पक्ष और नकलमुक्त परीक्षा के लिए कमर कस ली है. परीक्षा के आयोजन में मुश्किल न आए इसके लिए विशेष रूप से बाउंडरी वॉल, गेट और फर्नीचर की सुचारू व्‍यवस्‍था कर ली है.
17 फरवरी: विज्ञान 
18 फरवरी: गणित 
19 फरवरी: सामाजिक विज्ञान
20 फरवरी: अंग्रेजी
21 फरवरी: हिंदी/ उर्दू/ बंगाली/ मैथिली
22 फरवरी:  वैकल्पिक भाषा
24 फरवरी: इलेक्टिव विषय
3 फरवरी: फिजिक्स (भौतिकी) , इतिहास , आर.बी. हिन्‍दी  (वोकेश्नल कोर्स)
4 फरवरी:  रसायन विज्ञान ( कैमिस्ट्री) , राजनीतिक विज्ञान, इंग्लिश 
5 फरवरी: बायोलॉजी, अर्थशास्त्र, फाउंडेशन कोर्स (वोक्शनल कोर्स)
6 फरवरी: एनआरबी, कंप्यूटर साइंस ,मल्टी मीडिया एंड वेब टेक, योग और शारीरिक शिक्षा
7 फरवरी: गणित , एमबी, वोकेशनल ट्रेड-1
8 फरवरी: कृषि , संगीत , इंट्रेप्रिनियोरशिप ,भूगोल
10 फरवरी: भाषा विषय  (आइ. एससी , आइ.कॉम), मनोविज्ञान, वोकेश्नल ट्रेड-2
11 फरवरी: दर्शनशास्त्र, वोकेश्नल ट्रेड- 3
12 फरवरी: भाषा विषय (आईए), समाजशास्त्र, बिजनेस स्टडीज, संबंधित विषय
13 फरवरी: गृह विज्ञान, अर्थशास्त्र, अकाउंटेंसी
CBSE Date Sheet: जनवरी में आएगी सीबीएसई परीक्षाओं की डेटशीट, जानिए डिटेल
आपको बता दें कि 10वीं और 12वीं की परीक्षा दो सत्रों में आयोजित की जाएगी. पहले सत्र की परीक्षा सुबह 9:30 से दोपहर 12:45 तक होगी. इसके बाद दोपहर 1:45 से शाम 5 बजे तक दूसरे सत्र की परीक्षा होगी. सभी परीक्षाओं के लिए अवधि 3 घंटे निर्धारित की गई है. बोर्ड ने 10वीं और 12वीं के छात्रों की सुविधा के लिए पहले ही इस महीने 20 विषयों के मॉडल प्रश्नपत्र अपनी वेबसाइट http://biharboardonline.bihar.gov.in/ पर अपलोड कर दिए हैं. 
साथ ही 12वीं के छात्रों के लिए बोर्ड ने हाल ही में डमी एडमिट कार्ड जारी किए थे. छात्र 20 नवंबर तक एडमिट कार्ड डाउनलोड कर सकते हैं और किसी तरह की गलती पाए जाने पर स्कूल प्रिंसिपल से शिकायत कर सकते हैं. छात्र 'bsebinteredu.in' से डमी एडमिट कार्ड डाउनलोड कर सकते हैं . जिसके लिए छात्रों को रोल कोड, रजिस्ट्रेशन नंबर , जन्मतिथि की जरूरत होगी.